pythainlp/thai_wikipedia_clean_20230101 huggingface dataset:
"เอซคอมแบต" ประสบความสำเร็จในด้านการโฆษณาอย่างต่อเนื่อง โดย ' เป็นเกมที่ประสบความสำเร็จมากที่สุด โดยขายได้มากกว่า 3 ล้านชุดใน ค.ศ. 2021 ตามมาด้วย ' และ "แอร์คอมแบต" ตัวเกมขายดีในอเมริกาเหนือและญี่ปุ่น โดยรายได้มากกว่าร้อยละ 75 มาจากซีรีส์ใน ค.ศ. 2008 เมื่อนำมารวมแล้ว แฟรนไชส์ "แอร์คอมแบต" ขายไปมากกว่า 17 ล้านชุด
คอมแบตโซนเรสต์ลิง
คอมแบตโซนเรสต์ลิง (Combat Zone Wrestling) หรือ CZW เป็นสมาคมมวยปล้ำอาชีพอิสระของสหรัฐอเมริกา ก่อตั้งขึ้นเมื่อปี ค.ศ. 1999 ในตอนแรกนั้นสมาคมถูกตั้งขึ้นโดย “Ultraviolence Icon” อย่าง Zandig โดยนำเงินของตนเองและกลุ่มชาว UV ต่าง ๆ รวมถึงนักมวยปล้ำฝึกหัดรุ่นแรกอีก 4 คนเพื่อตั้งสมาคมโดยคนอาจจะสงสัยว่าเอาเงินทุนจากแฟน ๆ มาได้ยังไงเยอะแยะก็มาจากแฟน ๆ ECW ที่อยากให้ความโหดในช่วงหลังของ ECW จางลงไปและกำลังจะเจ๊งจึงมาลงที่นี่แทนตอนแรกก็ฐานตั้งอยู่ที่ New Jersey แล้วต่อมาก็ย้ายไปที่ Philadelphia โดยนักมวยปล้ำรุ่นแรกคือ 4 ทหารเสืออย่าง Ric Blade , Lobo , Nick Gage &amp; Jon Dahmer โดนสมาคมนั้นต้องการให้ออกมาแนว ECW มากก็เลยจัดแบบ ECW มาก ๆ ลองเอาเทปช่วงยุค 99 - 01 มาดู ของ CZW จะดูเหมือน ECW มาก ๆ โดยช่วงยุคนี้การปล้ำยังไม่สร้างสรรค์ Match โหด ๆ มากหรือเทคนิคมาก ๆ แต่จะเน้นไปที่ Hardcore แนว ECW และสมัยนั้น CZW ก็เงินทุนน้อยด้วยจะมาจัดโหด ๆ มาก ๆ ก็ไม่ได้และนักมวยปล้ำตอนนั้นก็จะมีนักมวยปล้ำ ECW ที่รัก ECW และมวยปล้ำจริง ๆ ไม่ยอมไปอยู่ WWF ทั้ง Sandman , Sabu , Balls Mahoney และ Tajiri แต่ Zandig ลองไปปล้ำที่ญี่ปุ่นเค้าก็ได้รู้ว่ามีการปล้ำแบบ Death Match สมัยใหม่ด้วยโดยที่ไม่ใช่แค่ลวดหนามระเบิดหรืออะไร ๆ ดูจากอย่างสมาคม BJW เค้าจึงรีบดึงจุดนี้มาทำเป็นจุดขายของสมาคมแซง IWA ตามภูมิภาคต่าง ๆที่เริ่มจะทำด้วยเหมือนกันแต่ CZW ก็งัดความเป็น UV ออกมาได้ดีกว่าจึงชนะทางการตลาด แล้วผลการตอบรับนั้นดีเกินคาดจริง ๆ ต่อ ๆ มาก็ได้คิด Match การปล้ำต่าง ๆ รวมถึงการใช้อุปกรณ์ที่มากขึ้นและริเริ่ม Tournament สุดโหดโดยปันความคิดจาก IWA-MS ที่เรียกว่า King Of The Death Matches ในปี ค.ศ. 1998 มาใช้และตั้งชื่อใหม่เป็น TournamentOf Death ในปี ค.ศ. 2002 นั่นคือครั้งที่ 1 และผลตอบรับก็ดีมากจัดที่รัฐ Delaware และในต่อ ๆ มากระแสความ UV ชักจะน่าเบื่อแล้วสิ Zandig ไม่ใช่แค่ทุ่มเทอย่างเดียวยังใช้สมองคิดด้วยว่า UV คนเริ่มเบื่อแล้วเขาจึงนำความสามารถของนักมวยปล้ำของเขามาใช้ในการปล้ำแบบ Normal Match หรือ Ladder Match เพื่อให้ลดความโหดและใช้ความสามารถของนักมวยปล้ำมากขึ้นกระแสตอบรับก็ดีอีกครั้ง! โดยยังคงศึกใหญ่ ๆ และความ UV ไว้อยู่ตามปกติโดยช่วงปีนั้นเป็นยุคทองพอสมควรและคนก็ชักจะเบื่อแล้วว่ามีแต่เหินหาวหรือ UV แค่นั้นผู้บริหารก็ยังคิดว่าต้องนำเอามวยปล้ำเทคนิคมาปล้ำด้วย+กับเหินหาว+UV คือมีหลากหลายสไตล์ในแต่ละศึกซึ่งการบริหารอย่างงี้ทำให้มีผู้ชมหลายกลุ่มขึ้นโดยทีลดแต่ละอย่างลงไปไม่มากแถมยังเหลือจุดเด่นของแต่ละอย่างและจุดเด่นของนักมวยปล้ำได้ด้วย! และช่วงหลัง Zandig ก็ให้ DJ Hyde มาบริหารงานของสมาคมแทนโดยจุดประสงค์เพื่อดูเรื่องการเงินที่ดี, การควบคุมบริษัท รวมถึงความหลากหลายแต่เขาจะเน้นความเป็นธุรกิจมากขึ้น
เข็มขัดแชมป์.
แชมป์ปัจจุบัน.
ล่าสุดเมื่อ , ค.ศ.
CZW
ปมพิศวาสรักลวงโลก
ปมพิศวาสรักลวงโลก  เป็นภาพยนตร์แอคชั่นสัญชาติอเมริกันที่ออกฉายในปี ค.ศ. 2005 กำกับโดย ไมเคิล ฮาฟสตอร์ม นำแสดงโดย ไคลฟ์ โอเวน, เจนนิเฟอร์ อนิสตัน, วินเซนต์ คัสเซลล์, เกียนคาโล่ อัสเปอร์สิโต, เดวิด มอร์เรซซี่, อาร์ซีเอ และ เอ็กซ์ซิบิท
โซล่าร์เซลล์
กองบัญชาการตำรวจท่องเที่ยว
กองบัญชาการตำรวจท่องเที่ยว  หน่วยงานระดับกองบัญชาการ อยู่ในส่วนบริการ สังกัดสำนักงานตำรวจแห่งชาติ
กองบัญชาการตำรวจท่องเที่ยวก่อตั้งขึ้นเมื่อวันที่ 1 กันยายน พ.ศ. 2560 ตาม พระราชกฤษฎีกา แบ่งส่วนราชการสำนักงานตำรวจแห่งชาติ (ฉบับที่ 3) พ.ศ. 2560 โดยยกฐานะจาก กองบังคับการตำรวจท่องเที่ยว เนื่องจากโดยที่ในปัจจุบันอุตสาหกรรมการท่องเที่ยวของประเทศไทยมีการเจริญเติบโตอย่างรวดเร็ว ทำให้มีปริมาณนักท่องเที่ยวเดินทางเข้ามาในประเทศไทยเพิ่มขึ้นอย่างต่อเนื่อง
ในวันเดียวกันนั้นได้มีการแต่งตั้งให้พลตำรวจโท รณศิลป์ ภู่สาระ เป็นรักษาราชการแทนผู้บัญชาการตำรวจท่องเที่ยวตามคำสั่งสำนักงานตำรวจแห่งชาติที่ 529/2560 เรื่องแต่งตั้งข้าราชการ รักษาราชการแทนกระทั่งในการประชุมคณะกรรมการข้าราชการตำรวจ หรือ ก.ตร. ครั้งที่ 10/2560 เมื่อวันที่ 6 กันยายน พ.ศ. 2560 ซึ่งมี พลเอกประวิตร วงษ์สุวรรณ รองนายกรัฐมนตรีและ รัฐมนตรีว่าการกระทรวงกลาโหม เป็นประธานได้มีมติเห็นชอบแต่งให้พลตำรวจโท สาคร ทองมุณี ผู้บัญชาการตำรวจภูธรภาค 9 มาเป็นผู้บัญชาการตำรวจท่องเที่ยวคนแรกขณะที่พลตำรวจโทรณศิลป์รักษาราชการแทนผู้บัญชาการตำรวจท่องเที่ยวให้ไปเป็นผู้บัญชาการตำรวจภูธรภาค 9
กองบัญชาการตำรวจท่องเที่ยว มีอำนาจหน้าที่ ดังต่อไปนี้
(ก) กำหนดยุทธศาสตร์ วางแผน ควบคุม ตรวจสอบ ให้คำแนะนำ และเสนอแนะการปฏิบัติงานตามอำนาจหน้าที่ของกองบัญชาการตำรวจท่องเที่ยวและหน่วยงานในสังกัด
(ข) ถวายความปลอดภัยสำหรับองค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะ
(ค) ปฏิบัติงานตามประมวลกฎหมายวิธีพิจารณาความอาญาและกฎหมายอื่นอันเกี่ยวกับความผิดทางอาญาทั่วราชอาณาจักร ทั้งในกรณีที่ผู้เสียหายหรือผู้ต้องหาเป็นคนต่างด้าวซึ่งเข้ามาในราชอาณาจักรเป็นการชั่วคราวเพื่อการท่องเที่ยวหรือเพื่อการอื่นตามกฎหมายว่าด้วยคนเข้าเมือง ในกรณีที่มีผลกระทบต่ออุตสาหกรรมท่องเที่ยว และในกรณีความผิดอื่นที่เกี่ยวข้อง
(ง) ดำเนินการเกี่ยวกับการรักษาความสงบเรียบร้อย การป้องกันและการปราบปรามอาชญากรรมทั่วราชอาณาจักร การให้ความปลอดภัยแก่บุคคลสำคัญและประชาชน และการให้บริการช่วยเหลือประชาชน
(จ) ช่วยเหลือ อำนวยความสะดวก และให้ความปลอดภัยแก่นักท่องเที่ยว
(ฉ) ปฏิบัติการร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
เตียงนางไม้
เตียงนางไม้ เป็นละครโทรทัศน์ไทย แนว โรแมนติก-คอมเมดี-แฟนตาซี-ดราม่า สร้างโดย บริษัท รักละคร จำกัด โดยผู้จัด พลังธรรม กล่อมทองสุข สร้างจากบทประพันธ์โดย เจิด จินตนา, บทโทรทัศน์ พลพล พงษ์แพทย์ กำกับการแสดงโดย ธัญญ์วาริน สุขะพิสิษฐ์ นำแสดงโดย ฐากูร การทิพย์,อิษยา ฮอสุวรรณ,เชตชวิน ชูประทุม, ชนิดาภา พงศ์ศิลป์พิพัฒน์ ,เบญจวรรณ อาร์ดเนอร์, ยิ่งยง ยอดบัวงาม, ดีใจ ดีดีดี และนักแสดงอืนๆอีกมากมาย เริ่มออกอากาศตอนแรกวันที่ 18 กันยายน พ.ศ. 2560-10 ตุลาคม พ.ศ. 2560 ทางสถานีวิทยุโทรทัศน์ไทยทีวีสีช่อง 3 ต่อจากละคร นาคี ซึ่งช่อง 3 นำมารีรัน และได้นำกลับมาออกอากาศอีกเป็นครั้งที่ 2 เริ่มวันที่ 14 กุมภาพันธ์ 2562 - 6 มีนาคม 2562 ทางช่อง 3 SD หรือ ช่อง 28 และได้นำกลับมาออกอากาศอีกเป็นครั้งที่ 3 ในช่วงละครฮิต วันเสาร์และอาทิตย์ เริ่มวันที่ 19 กันยายน 2564 - 21 พฤศจิกายน 2564 ทางช่อง 3 เอชดี
เป็นเรื่องราวความรักของเซลล์แมนขายเฟอร์นิเจอร์ (ป๊อป-ฐากูร) ที่จะต้องมาอยู่รวมห้องกับนางไม้วนา (อุ้ม-อิษยา) ที่สิงสถิตอยู่ในเตียงไม้… เรื่องราวจะเป็นอย่างไรต่อไป
ชายหนุ่มอายุ 25 ปี เป็นเซลส์ขายเฟอร์นิเจอร์ประจำบริษัทผลิตเฟอร์นิเจอร์ชื่อดัง ในอดีต เป็นเด็กกำพร้า อาศัยอยู่กับหลวงตาที่วัดต่างจังหวัด ทำให้ต้นมีพื้นฐานเป็นคนจิตใจดี ยึดมั่นในเรื่องการทำความดี เชื่อเรื่องบาปบุญคุณโทษ สวดมนต์ก่อนนอนทุกคืนตามที่ได้รับการอบรมจากหลวงตา ตอนเด็กต้นเคยประสบอุบัติเหตุพลัดตกจากต้นไม้จนสลบไปหลายวัน เมื่อฟื้นขึ้นมา ชีวิตก็เปลี่ยนไปเพราะ ต้นเริ่มเห็นผี ทำให้ต้นคุ้นชินกับผี จนเห็นเป็นเรื่องธรรมดา ต้นเป็นคนยึดมั่นในความถูกต้องเที่ยงตรง ไม่ยอมก้มหัวให้กับความอยุติธรรม หรือ ความไม่ถูกต้องเด็ดขาด ต้นเป็นคนซื่อสัตย์ มั่นคงในความรักมาก นอกจากนี้ ต้นยังเป็นคนมือเย็น ปลูกต้นไม้งามด้วย ความปรารถนาสูงสุดในชีวิตของต้นคือ อยากสร้างครอบครัวอบอุ่น มีความสุขพร้อมหน้าพ่อแม่ลูก ต้นเป็นตัวแทน ของผู้ชายที่มีความรักมั่นคง รักเดียวใจเดียวต่อคนรักของตน สุดท้ายต้นก็เสียชีวิตตอนจบเพราะการทำภารกิจของต้นกับวนานั้นมีความเสี่ยงที่เส้นชีวิตของต้นถึงขั้นสิ้นอายุขัยแต่เขาในสภาพวิญญาณก็ได้ครองคู่กันกับวนาบนเตียงไม้
นางไม้สาวประจำต้นสักทอง อายุ 500 ปี อดีตเป็นนางไม้สาวสวยดาวเด่นประจำป่า มีหน้าที่ปกปักรักษาต้นสักทองซึ่งเป็นที่อาศัยของเธอ และดูแลรักษาสิ่งแวดล้อม ธรรมชาติ คุ้มครองสัตว์ป่า ให้ปลอดภัยจากอันตราย วนากลัวไฟเป็นที่สุดเพราะไฟสามารถทำลายทุกอย่างได้ในพริบตาเดียว เธอไม่สามารถอ่านใจผู้อื่นและไม่สามารถรู้เหตุการณ์ล่วงหน้าได้ วนาจำต้องย้ายมาอาศัยอยู่ในเตียงไม้เพราะไม้สักทองที่อยู่ของเธอ ถูกตัดและแปรรูปเป็นเตียงหลังนี้ วนาเป็นนางไม้ที่สดใสร่าเริง ขี้เล่น รักสนุก ชอบแกล้ง เธอเป็นคนรักความถูกต้อง ทนเห็นคนทำลายธรรมชาติและรังแกสัตว์ไม่ได้ ด้วยเหตุที่มีหน้าที่รักษาต้นไม้และสัตว์ป่า วนาจึงชอบช่วยเหลือผู้อื่น ใจดี มีเมตตาเคยชินกับการสอนและให้ข้อคิดกับทุกคน และด้วยเหตุที่ไม่เคยชินกับสังคมมนุษย์มาก่อน วนาจึงเป็นคนซื่อ ไร้เดียงสา อ่อนต่อโลก อยากรู้อยากเห็น สนใจใฝ่รู้ทุกสิ่งที่เป็นของแปลกใหม่สำหรับเธอ วนายึดมั่นในกฎของนางไม้ที่ต้องมีหัวใจบริสุทธิ์ ห้ามมีความรัก วนาจึงไม่เคยมีประสบการณ์ความรักระหว่างเพศมาก่อนเลย วนาปรารถนาให้มนุษย์เลิกเบียดเบียนชีวิตสัตว์ และช่วยกันดูแลป่าไม้ให้สมบูรณ์ วนาเป็นตัวแทน ของคนที่มีความรักบริสุทธิ์ ปรารถนาดีต่อคนรักอย่างแท้จริง
ผีมอเตอร์ไซค์วินรับจ้าง แชมป์ตายเพราะช่วยเหลือเด็กถูกรถชน เป็นการตายกะทันหันไม่ทันได้รู้ตัว แชมป์เป็นผีโรแมนติก ชอบดูแลเอาอกเอาใจผู้หญิง ทุ่มเทกับความรักมาก แชมป์หลงรัก และต้องการเป็นแฟนกับวนา นางไม้สาวที่ทำให้เขารู้ตัวว่าเป็นผี และพาเขาไปรู้จักโลกของผีจนเกิดเป็นความประทับใจ แชมป์เป็นผีดีมีน้ำใจไม่ต่างกับเมื่อตอนเป็นมนุษย์โดยแชมป์กลับโดนแย่งร่างที่แท้จริงไปจากผีโหงพราย จุดเปลี่ยนสำคัญในชีวิตของแชมป์คือเขาพ่ายแพ้ต่อกิเลสที่ต้องการครอบครองเป็นเจ้าหัวใจวนาจนยอมตัวตกเป็นทาสของปู่ดำ ถูกปู่ดำใช้เป็นเครื่องมือต่อสู้กับวนาและต้น คู่อริเรื่องความรักของเขา แชมป์เป็นตัวแทนของความรักในแบบที่ต้องการครอบครองเป็นเจ้าของคนรัก และต้องการได้รับความรักตอบแทน แต่สุดท้ายแชมป์ก็กลับเข้าร่างคืนได้ สุดท้ายแชมป์ก็คบหากับโยเกิร์ต
สาวสวยอายุ 24 ปี เป็นแฟนของต้น และเป็นเน็ตไอดอล โยเกิร์ตเป็นลูกสาวคนเดียวของข้าราชการชั้นผู้ใหญ่ และเจ้าของสปาเสริมความงาม โยเกิร์ตคบเป็นแฟนกับต้นตั้งแต่สมัยเรียนมหาวิทยาลัย เพราะประทับใจในความแปลกของต้นที่ไม่สนใจเธอเหมือนเพื่อนชายอื่นๆ เนื้อแท้แล้ว โยเกิร์ตเป็นคนดี ไม่คิดร้ายกับใครจริงจัง และไม่ได้คบคนที่ฐานะ ด้วยเหตุที่ครอบครัวมีฐานะและเป็นคนที่ได้รับการตามใจมาตลอด โยเกิร์ตจึงเป็นคนเรียกร้องการดูแลเอาใจใส่จากทุกคนรอบข้างโดยเฉพาะจากต้น เธอเป็นคนเอาแต่ใจ โกรธง่ายหายเร็ว รักสวยรักงาม เชื่อมั่นในรูปร่างหน้าตาของตนเองมาก โยเกิร์ตเป็นคนขี้หึงมาก กลัวผี และเป็นคู่กัดกับผีแชมป์ เพราะต่างฝ่าย ต่างไม่ยอมแพ้กัน แต่สุดท้ายเธอก็คู่กับแชมป์
หมออาคมผู้ทรงอิทธิฤทธิ์ อายุ 50 ปี มีชาติกำเนิดจากตระกูลหมออาคม มากฝีมือที่สืบทอดความเก่งกาจกันมาหลายชั่วอายุคน ปู่ดำเป็นศัตรูอันดับหนึ่งของวนา เขาเป็นคนกระหายอำนาจ หลงใหลในเงินตรา ต้องการชื่อเสียงและชัยชนะ เป็นคนแพ้ไม่เป็น ความปรารถนาของปู่ดำคือต้องการครอบครองอำนาจ ได้รับการยอมรับในพลังอำนาจ เขาจึงพยายามรวบรวมขวัญของผู้มีอิทธิฤทธิ์เหนือธรรมชาติ รวมทั้งเหล่านางไม้ ให้ได้ครบตามจำนวนเพื่อเสริมสร้างพลังอำนาจให้ตนเอง สุดท้ายปู่ดำก็ถูกต้นและวนาจัดการ
ชายอายุ 35 ปี เป็นหัวหน้างานโดยตรงของต้น มานพมีตำแหน่งเป็นหัวหน้าฝ่ายขาย ของบริษัทเฟอร์นิเจอร์ชั้นนำ อดีตเป็นนักเรียนนอก เป็นคนฐานะดี ทะเยอทะยาน ขี้อิจฉา ชอบเอาชนะ ไม่สามารถทนเห็นใครดีกว่าตัวเองได้ มานพไม่มีสำนึกเรื่องความรู้สึกผิดชอบชั่วดี ชอบทุจริตยักยอกเงินและ ไม่สนใจรักษาผลประโยชน์ของบริษัท เขามักตกหลุมรักผู้หญิงเซ็กซี่ที่มีแรงดึงดูดทางเพศสูง มานพแอบมีสัมพันธ์ลับ ๆ กับอรอนงค์ เพราะเข้าขากันเรื่องเพศสัมพันธ์ มานพคอยจ้องลวนลามนุชแต่แผนการก็ล้มเหลวเพราะว่าป้อมาช่วยนุชไว้ได้ทัน สุดท้ายมานพก็ตกเป็นทาสรับใช้ปู่ดำ สุดท้ายมานพก็ตาย
สาวเซ็กซี่ อายุ 25 ปี เป็นคนไม่มีการศึกษา อดีตเป็นเด็กยากจนจากต่างจังหวัด ที่ยกระดับชีวิตด้วยการเป็นนางงามเดินสายประกวด อรอนงค์เกลียดกลัวความยากจนและความลำบากทุกชนิด เพราะเคย ลำบากมากมาก่อน เธอจึงดิ้นรนถีบตัวเองด้วยการเป็นเมียน้อยมืออาชีพของบรรดาเสี่ยกระเป๋าหนัก ปัจจุบัน อรอนงค์เป็นเมียน้อยของเสี่ยกำชัย พ่อของป้อ อรอนงค์เป็นคนรักความสบาย รักตัวเองเป็นที่สุด เธอรู้จักตัวเองดีว่ามีดีที่รูปร่างหน้าตา จึงใช้ประโยชน์จากรูปร่างหน้าตาอย่างเต็มที่ แท้จริงแล้วนั้น อรอนงค์เป็นคนขาดและโหยหาความรักที่แท้จริง ซึ่งเธอไม่เคยมีโอกาสได้สัมผัสเลย เธอตกหลุมรักต้นตั้งแต่แรกเห็น และเสียหน้ามากที่ต้นไม่สนใจเธอ อรอนงค์เป็นคนที่สามารถทำได้ทุกวิถีทางเพื่อให้ตนเองบรรลุความปรารถนา เธอเชื่อมั่นในอำนาจเงินว่าสามารถซื้อได้ทุกอย่างแม้แต่จิตวิญญาณ อรอนงค์เป็นคนมีความปรารถนาทางเพศสูง จึงเลี้ยงหนุ่มๆ ไว้ปรนเปรอให้ความสุขตัวเอง และเธอเองก็แอบมีสัมพันธ์ลับ ๆ กับ มานพ เช่นกัน สุดท้ายเธอก็สำนึกผิดกลับตัวกลับใจเป็นคนดี
ชายหนุ่มหน้าตี๋ อายุ 20 ปี ป้อเป็นลูกคนเดียวของเสี่ยกำชัยและคุณนายลิ้นจี่ เขาเกิดมาบนกองเงิน กองทองแต่ไม่เคยสนใจ ป้อไม่สนใจเรียนหนังสือเพราะสนใจแต่ดนตรี เขาออกจากคฤหาสน์มาเช่าอพาร์ทเมนต์ของคุณนายโฉมศรีเพราะต้องการเป็นนักดนตรีอาชีพ ป้อเป็นคนรักสนุก มีอารมณ์ขัน มนุษย์สัมพันธ์ดี เข้ากับคนง่าย ติดดิน สบายๆ เขาเป็นคนกลัวผีมาก ป้อแอบชอบนุชและคอยช่วยเหลือนุชจากการโดนมานพลวนลาม สุดท้ายป้อก็คบหานุช
เลขานุการสาว วัย 23 ปี นุชเป็นเลขาของมานพ เป็นคนหน้าตาน่ารัก ทำงานเก่ง คล่องแคล่ว นุชตกเป็นเบี้ยล่างของมานพมาตลอด ถูกบีบบังคับลวนลามทางเพศแต่ต้องจำยอมเพราะมีพื้นเพเป็นคนจน ต้องรับภาระเลี้ยงดูครอบครัว ไม่สามารถตกงานได้ สุดท้ายนุชก็คบหากับป้อ
ชายชรา วัย 60 ปี ลุงม้วนทำหน้าที่เป็นพ่อบ้านและทำงานสารพัดช่างในโฉมศรีอพาร์ทเมนต์ เป็นคนอารมณ์ดี ตลกหน้าตาย ชอบยิงมุก ลุงม้วนกลัวผีขึ้นสมอง ชอบตีเลขเด็ด บ้าหวย
สาวใหญ่เจ้าของโฉมศรีอพาร์ทเมนต์ วัย 50 ปี เธอเป็นคนหน้าเด้ง รักสวยรักงาม แต่ขี้งก ขี้โวยวาย ปากร้ายใจดี ขี้สงสาร เห็นใจผู้อื่นแต่แอบปิดบังไว้ ภายนอกดูเป็นคนเห็นแก่ตัว เห็นแก่ได้ เจ๊โฉมเป็นคนงมงาย เชื่อหมอดู แต่เกลียดการเล่นหวย การเสี่ยงทายทุกประเภทเพราะเสียดายเงิน ความปรารถนาของเจ๊โฉมคือเงิน ความร่ำรวย กิจการรุ่งเรือง
เจ้าของโรงแรม วัย 55 ปี เสี่ยกำชัยเป็นพ่อของป้อ เขาเป็นคนกลัวเมียมาก แต่ชอบแอบมีบ้านเล็กบ้านน้อยเป็นประจำ จึงมักถูกป้อข่มขู่ไถเงินอยู่เสมอ ปัจจุบันเสี่ยกำชัยเลี้ยงอรอนงค์ เป็นเมียน้อย เสี่ยกำชัยเป็นคนปากร้ายใจดี งก แต่ทุ่มสุดตัวเพื่อปรนเปรอเมียน้อย
หญิงกลางคนวัย 52 ปี คุณนายลิ้นจี่เป็นแม่ของป้อ และเป็นภรรยาของเสี่ยกำชัย เธอเป็นคนขี้หึงมาก ชอบข่มสามีเสมอ คุณนายลิ้นจี่ชอบใช้กำลังตัดสินปัญหาเพราะเป็นแชมป์ไทเก๊กและกังฟูมาก่อน เป็นคนแข็งแรงมาก แต่เธอไม่ชอบนุชเพราะว่าไม่มีฐานะ แต่สุดท้ายเธอก็ยอมรับนุช ยอมให้ป้อ ลูกชายตนคบหากับนุชได้
หมอเสน่ห์ อายุ 50 ปี หมอฉุยเชี่ยวชาญทางการทำเสน่ห์ยาแฝดที่สุด เขาเป็นคนอารมณ์ดี ขี้โม้ ตลกโง่ๆ ไม่รอบคอบ เชื่อว่าตัวเองเป็นคนเก่ง แต่ที่จริงแล้วหมอฉุยเป็นคนขี้กลัว ไม่ได้เหี้ยมโหดโดยนิสัย ความปรารถนาของหมอฉุยคืออยากเป็นคนมีชื่อเสียง แต่สุดท้ายก็กลับตัวเป็นคนดี คอยช่วยเหลือทุกคน
หนุ่มวัยรุ่น วัย 17 ปี เป็นลูกศิษย์หมอบุญ อ้นเป็นคนไม่เอาไหน ชอบโอ้อวดความ สามารถของอาจารย์จนเกินจริง อ้นเป็นคนฉลาดในเรื่องโง่ๆ ขี้ตกใจ กลัวผี สอดรู้สอดเห็น ชอบทำทุกอย่างพังพินาศ
สาวร่างใหญ่ น้ำหนักเกินพิกัด เพื่อนสนิทของโยเกิร์ต เป็นลูกไล่ของเพื่อน มะนาวเป็นคนอยากสวยจึงชอบดูแลความงามและผิวพรรณตลอดเวลา เธอมีโยเกิร์ตเป็นแรงบันดาลใจ และอุดมคติเรื่องความงาม มะนาวเข้าใจและรู้จักนิสัยเพื่อนอย่างโยเกิร์ตดีมาก มะนาวเป็นคนนิสัยดี มีน้ำใจ เธอคอยช่วยเหลือ เรื่องความรักของโยเกิร์ตกับต้นมาโดยตลอด มะนาวไม่เคยมีแฟนมาก่อนเลย
สาวน้อย 20 ปี คิตตี้เป็นลูกสาวลุงม้วน ทำหน้าที่เป็นแม่บ้านในโฉมศรีอพาร์ทเมนต์ เป็นคนกลัวผีขึ้นสมอง ขี้เมาท์ ชอบยุ่งเรื่องชาวบ้าน เก็บความลับไม่เป็น คิตตี้ปลื้มต้นมาก ชอบบ่นเรื่องการเล่นหวยของลุงม้วน คิตตี้มีฉายาว่า คิตตี้รู้ โลกรู้
เพื่อนสนิทของวนา แปลงกายจากสัตว์ตัวกระรอกเป็นมนุษย์ได้
หลวงตาเจ้าอาวาส ที่เลี้ยงดูแลต้นเหมือนลูกหลานแท้ๆ ให้ความช่วยเหลือต้นและวนา จากปู่ดำ โดยใช้พลังความดีจัดการกับปู่ดำ
ผู้ช่วยคนสำคัญในการทำความชั่วของปู่ดำ
สาวสังคม วัย 50 ปี คุณนายกิ่งผกาเป็นแม่ของโยเกิร์ต เธอเป็นเจ้าของสปาชั้นนำ เป็นคนรักสวยรักงาม ไม่แก่ ทันสมัย ชอบออกงานการกุศลและงานลีลาศ เป็นคนชอบทำกิจกรรมทุกประเภท คุณนายกิ่งผกาตามใจลูกสาวเป็นที่สุด
ข้าราชการชั้นผู้ใหญ่ วัย 55 ปี คุณไชโยเป็นพ่อของโยเกิร์ต เป็นคนมุ่งทางธรรม ใจเย็น กว้างขวาง เป็นที่นับหน้าถือตาในสังคม เขาเป็นคนรักและทะนุถนอมภรรยามาก ให้ความสำคัญกับครอบครัว คุณไชโยเป็นคนมีเหตุผล ดูคนออก ไม่ตัดสินคนจากภายนอก เขาจึงชอบต้นและสนับสนุนความรักของต้นกับโยเกิร์ต ลูกสาวคนเดียวของเขา เพราะมองออกว่าต้นเป็นคนดีที่หาได้ยากในสังคมปัจจุบัน
โปรดิวเซอร์หนุ่มที่มาหลอกให้โยเกิร์ตที่เป็นเน็ตไอดอลถ่ายงานโฆษณาจนโยเกิร์ตเกือบจะเสียรู้กินยานอนหลับของโปรดิวเซอร์เพื่อหวังที่พาโยเกิร์ตไปกินตับหรือขืนใจโยเกิร์ตแต่ถูกวิญญาณแชมป์จับพิรุธได้ซะก่อน
หมอผี อายุ 50 ปี เป็นศิษย์ผู้พี่ของหมอฉุย หมอบุญเชี่ยวชาญทางการปราบผี เป็นคนเหี้ยมโหด เจ้าคิดเจ้าแค้น จริงจังกับชีวิตมาก เขาบูชาเงินเป็นพระเจ้า ความปรารถนาของหมอบุญคือชื่อเสียง เงินทอง
ผีพรายวิญญาณร้ายที่คอยฆ่าหญิงสาวมาเป็นบริวาร แต่สุดท้ายกลับใจได้เพราะผลบุญจากคำพูดของต้น และ วนา
กุมารทองหน้าฝรั่งของหมอฉุย
เจ้าของคาเฟ่ที่เป็นที่ซ่อนของเขี้ยวหมูตันซึ่งเขาได้ปลุกเสกรวมพลังอย่างผิดพลาดจนควบคุมพญาหมูป่าไว้ไม่อยู่จนวนาและต้นพูดเกลี้ยกล่อมพญาหมูป่าสำเร็จและอีกทั้งเฮียเอ๋ในอดีตยังเคยเป็นเพื่อนรักของปู่ดำจนเฮียเอ๋เองก็ทนพฤติกรรมการทำชั่วของปู่ดำไม่ไหวจึงขอยินยอมร่วมมือไปกับพวกต้นและวนาในการหยุดยั้งการกระทำความชั่วของปู่ดำไม่ให้ทำชั่วไปมากกว่านี้โดยให้ผงถ่านไม้มะยมไว้ให้ต้นเพื่อคลายมนต์อำพรางตากำบังกายของปู่ดำ
"เตียงนางไม้" ได้มีการถ่ายทำผ่านฉากบลูสกรีนโดยผ่านการใช้เทคโนโลยีคอมพิวเตอร์ กราฟิก (Computer Graphic) จากทีมงาน FatCat VFX ที่สร้างผลงานด้านกราฟิกจากละครช่อง 3 มาแล้วหลายเรื่อง อาทิ รากบุญ, มณีสวาท, บุรำปรัมปรา, นาคี ฯลฯ โดยทีมงานได้เข้ามาช่วยเสริมสร้างปีกของนางไม้วนา , ตัวกระรอกซึ่งในเรื่องเป็นเพื่อนรักของนางเอกรวมไปถึงสัตว์ประหลาดตัวอื่น ๆ อย่างผียักษ์ขึ้นมาให้เนียนและมีความสมจริงมากที่สุดซึ่งตัวผียักษ์นั้นได้นำเทคนิคแอนิเมชันมาใช้เป็นครั้งแรก
กีฬาคาราเต้ในซีเกมส์ 2017
การแข่งขัน คาราเต้ ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ ศูนย์ประชุมนานาชาติกัวลาลัมเปอร์.
เกมการแข่งขันในปี 2017 ประกอบไปด้วยการแข่งขันใน 16 รายการ (4 คาตะ และ 12 คุมิเต้).
กีฬายิงปืนในซีเกมส์ 2017
การแข่งขัน ยิงปืน ในมหกรรมกีฬา ซีเกมส์ 2017 ได้จัดขึ้นที่ศูนย์ยิงปืนแห่งชาติใน ซูบัง, เซอลาโงร์.
เกมการแข่งขันในปี 2017 ประกอบไปด้วยการแข่งขันใน 14 รายการ, 9 สำหรับผู้ชาย และ 5 สำหรับผู้หญิง.
เจ้าหญิงราห์มา บินต์ ฮัสซัน
เจ้าหญิงราห์มา บิน ฮัสซัน  พระธิดาพระองค์ใหญ่ใน เจ้าชายฮัสซัน บิน เฏาะลาล กับ เจ้าหญิงซาร์วาธ อัล ฮัสซัน
พระองค์ประสูติ ณ กรุงอัมมาน เป็นพระธิดาพระองค์ใหญ่ใน เจ้าชายฮัสซัน บิน เฏาะลาล กับ เจ้าหญิงซาร์วาธ อัล ฮัสซัน ทรงเป็นพระราชนัดดาใน สมเด็จพระเจ้าเฏาะลาลแห่งจอร์แดน อีกทั้งยังทรงเป็นพระญาติวงศ์ในสมเด็จพระราชาธิบดีอับดุลลอฮ์ที่ 2
เจ้าหญิงราห์มา ทรงเสกสมรสกับ นายอาลาห์ บัตตาเยน อดีตรัฐมนตรีว่าการกระทรวงพลังงานและทรัพยากรธรณีของจอร์แดน โดยมีพระบุตรร่วมกัน 2 คน คือ
พระองค์ทรงงานเรื่องการศึกษาและกีฬาทุกประเภทในจอร์แดน
ไดออจะนีซ
ไดออจะนีซ หรือ ไดออจอินีส  เป็นนักปรัชญาชาวกรีกและผู้ก่อตั้งปรัชญาแบบซีนิก มีอีกชื่อหนึ่งว่า ไดออจะนีซซีนิก (, "Diogenēs ho Kunikos") เขาเกิดในซีนอป (ปัจจุบันอยู่ในประเทศตุรกี) อาณานิคมไอโอเนียในทะเลดำ เมื่อ 412 หรือ 404 ปีก่อน ค.ศ. และเสียชีวิตที่คอรินธ์ใน 323 ปีก่อน ค.ศ.
ไดออจะนีซเป็นบุคคลซึ่งเป็นที่ถกเถียง บิดาเขาประกอบอาชีพผลิตเหรียญ และเมื่อไดออจะนีซลดค่าเงิน เขาถูกเนรเทศจากซีนอป หลังถูกเนรเทศ เขาย้ายไปเอเธนส์และวิจารณ์ขนบธรรมเนียมวัฒนธรรมจำนวนมากของนคร ไดออจะนีซวางตนตามแบบอย่างของเฮราคลีส เขาเชื่อว่าการเปิดเผยคุณธรรมด้วยการกระทำดีกว่าทางทฤษฎี เขาใช้วิถีชีวิตและพฤติกรรมเรียบง่ายของเขาวิจารณ์ค่านิยมและสถาบันทางสังคมซึ่งเขามองว่าฉ้อฉลหรืออย่างน้อยก็ทำให้สังคมเข้าใจผิด เขาขึ้นชื่อเรื่องหลับนอนและกินทุกทีตามใจและพยายามฝึกตนให้ชนะธรรมชาติซึ่งเป็นลักษณะผิดแปลกจากประเพณีอย่างสูง เขาประกาศตนเป็นผู้นิยมสากล (cosmopolitan) และพลโลกมากกว่าสวามิภักดิ์ต่อที่หนึ่งที่ใด มีนิทานมากมายเกี่ยวกับเขาไล่ตามรอยเท้าของแอนทิสธินีซ (Antisthenes) และกลายเป็น "หมาล่าเนื้อซื่อสัตย์" ของเขา ไดออจะนีซฉวยประโยชน์จากความยากจน เขาขอทานและมักหลับนอนในไหเครื่องปั้นเผาขนาดใหญ่ในตลาด เขามีความฉาวโฉ่สำหรับการแสดงปรัชญาของเขา เช่น การถือโคมในเวลากลางวันโดยอ้างว่ากำลังมองหาผู้ซื่อสัตย์ เขาวิจารณ์และทำให้เพลโตขายหน้าโดยการโต้แย้งการตีความโสกราตีสและทำลายการบรรยายของเขา บางครั้งเขาก็กวนผู้เข้าร่วมโดยนำอาหารมากินระหว่างการอภิปราย ยังมีบันทึกว่าไดออจะนีซล้อเลียนพระเจ้าอเล็กซานเดอร์มหาราชต่อหน้าธารกำนัลด้วย
หลังถูกโจรสลัดจับขายเป็นทาส สุดท้ายไดออจะนีซลงหลักปักฐานในคอรินธ์ ที่ซึ่งเขาถ่ายทอดปรัชญาลัทธิซีนิกแก่เครเตสแห่งธีปส์ ซึ่งสอนแก่ซีโนแห่งซิทิอุม ซึ่งประกอบเป็นสำนักลัทธิสโตอิก สำนักปรัชญากรีกที่อยู่รอดนานที่สุดสำนักหนึ่ง ไม่มีงานเขียนใดของไดออจะนีซหลงเหลืออยู่ แต่รายละเอียดของชีวิตเขามาจากเกร็ด โดยเฉพาะอย่างยิ่ง จากไดออจะนีซ เลเออร์เชียส (Diogenes Laërtius) ในหนังสือ"ชีวิตและความเห็นของนักปรัชญาผู้โดดเด่น" ("Lives and Opinions of Eminent Philosophers") ทั้งหมดที่เหลืออยู่เป็นเกร็ดจำนวนหนึ่งเกี่ยวกับชีวิตและคำกล่าวที่ให้ความชอบแก่เขาจากแหล่งข้อมูลคลาสสิกที่กระจัดกระจายจำนวนหนึ่ง
ไม่มีอะไรรู้เรื่องชีวิตในวัยเด็กของไดออจะนีซ ยกเว้นว่าพ่อของเขาที่ชื่อฮิเซเซียสเป็นนายธนาคาร แล้วต่อมา ไดออจะนีซ จะลงทุนในธุรกิจการธนาคารเพื่อช่วยเหลือพ่อของเขาด้วย
เมื่อถึงอยู่มาวันหนึ่ง (ไม่ทราบวันที่แน่นอน) ฮิเซเซียสและไดออจะนีซก็มีส่วนเกี่ยวข้องกับเรื่องอื้อฉาวกับการปลอมแปลงหรือการลดค่าเงินสกุล และไดออจะนีซถูกเนรเทศออกจากเมืองและสูญเสียสัญชาติและทรัพย์สินทั้งหมดของเขา แง่มุมของเรื่องนี้ดูเหมือนจะได้รับการยืนยันจากโบราณคดี: เหรียญที่มีตำหนิจำนวนมาก (ซึ่งถูกทุบด้วยสิ่วขนาดใหญ่) ถูกค้นพบที่ ซีนอป สืบมาจากกลางศตวรรษที่ 4 ก่อนคริสต์ศักราช และเหรียญอื่น ๆ ที่มีชื่อ ฮิเซเซียสเป็นเจ้าหน้าที่ที่สร้างมันขึ้นมา ในช่วงเวลานี้มีเงินปลอมไหลเวียนอยู่ในซีนอปเป็นจำนวนมาก เหรียญถูกทำให้เสียโฉมโดยจงใจเพื่อทำให้เหรียญเหล่านี้ไร้ค่าเป็นเงินที่อ่อนน้อมถ่อมตนตามกฎหมาย ซีนอปกำลังถูกโต้แย้งระหว่างกลุ่มค้าเปอร์เซียและค้ากรีกในศตวรรษที่ 4 ก่อนคริสตกาลและอาจมีเหตุทางการเมืองมากกว่าแรงจูงใจทางการเงินอยู่เบื้องหลังการกระทำนี้
ในเอเธนส์.
ตามคำบอกเล่าเรื่องหนึ่ง ไดออจะนีซไปที่ โอราคอน กับ เดลฟี เพื่อขอคำแนะนำจากนายทุน และได้รับแจ้งว่าเขาควร "ทำให้สกุลเงินเสื่อมเสีย" หลังจากการล่มสลายในซีนอป ไดออจะนีซตัดสินใจว่าคำพยากรณ์หมายความว่าเขาควรทำลายสกุลเงินทางการเมืองมากกว่าเหรียญจริง เขาเดินทางไปยังกรุงเอเธนส์และตั้งเป้าหมายในชีวิตเพื่อท้าทายขนบธรรมเนียมและค่านิยมที่กำหนดไว้ เขาให้เหตุผลว่าแทนที่จะกังวลเกี่ยวกับธรรมชาติที่แท้จริงของความชั่วร้าย ผู้คนกลับพึ่งพาการตีความตามธรรมเนียม ความแตกต่างระหว่างธรรมชาติ ("ฟิสิกส์") กับธรรมเนียมปฏิบัติ ("โนโมส") นี้เป็นแนวคิดที่โปรดปรานของปรัชญากรีกโบราณ และเป็นประเด็นที่เพลโตกล่าวถึงใน อุตมรัฐ ในตำนานแหวนแห่งไกเกส
ไดออจะนีซมาถึงเอเธนส์พร้อมกับทาสคนหนึ่งชื่อมาเนสซึ่งหนีจากเขาไปหลังจากนั้นไม่นาน ด้วยอารมณ์ขันที่เป็นลักษณะเฉพาะ ไดออจะนีซละทิ้งความโชคร้ายของเขาโดยกล่าวว่า "ถ้ามาเนสสามารถอยู่ได้โดยปราศจากไดออจะนีซ ทำไมไม่ให้ไดออจะนีซไม่มีมาเนสล่ะ" ไดออจะนีซจะเยาะเย้ยความสัมพันธ์ของการพึ่งพาอาศัยกันอย่างสุดโต่ง เขาพบว่าร่างของปรมาจารย์ผู้ไม่สามารถทำอะไรเพื่อตัวเองได้อย่างถูกเหยียดหยาม เขาสนใจคำสอนของนักพรตของ แอนติสเธน ลูกศิษย์ของโสกราตีส เมื่อ ไดออจะนีซ ขอให้ แอนติสเธน ให้คำปรึกษาแก่เขา แอนติสเธน ไม่สนใจเขาและรายงานว่า "ในที่สุดก็ตีเขาด้วยไม้เท้าของเขา" ไดออจะนีซตอบว่า "หยุดเถอะ เพราะท่านจะไม่พบว่ามีไม้ใดแข็งพอที่จะกีดกันข้าให้ห่างจากท่าน ตราบใดที่ข้าคิดว่าท่านมีอะไรจะพูด" ไดออจะนีซกลายเป็นลูกศิษย์ของ แอนติสเธน แม้จะมีความโหดร้ายที่เขาได้รับในตอนแรก ไม่ว่าทั้งสองจะเคยพบกันจริง ๆ หรือไม่ก็ยังไม่แน่ใจ แต่เขาเหนือกว่านายของเขาทั้งในด้านชื่อเสียงและความเข้มงวดในชีวิตของเขา เขาถือว่าการหลีกเลี่ยงความสุขทางโลกของเขานั้นตรงกันข้ามกับและแสดงความคิดเห็นเกี่ยวกับพฤติกรรมร่วมสมัยของชาวเอเธนส์ เจตคตินี้มีพื้นฐานมาจากการดูถูกเหยียดหยามสิ่งที่เขามองว่าเป็นความเขลา การเสแสร้ง ความไร้สาระ การหลอกลวงตนเอง และการประพฤติผิดในพฤติกรรมของมนุษย์
เรื่องราวที่เล่าถึงไดออจะนีซแสดงให้เห็นถึงความสอดคล้องเชิงตรรกะของตัวละครของเขา ทรงบำเพ็ญตนต่ออากาศโดยอาศัยในโถเหล้าองุ่นดิน ที่อยู่ในวิหารของ ไซเบล เขาโยนทิ้งขันไม้ใบเดียวที่เขามีอยู่เมื่อเห็นเด็กคนหนึ่งดื่มจากมือของเขา จากนั้นเขาก็อุทานว่า: "ข้าเป็นคนโง่ที่ถือสัมภาระฟุ่มเฟือยตลอดเวลาหรือนี่!" การรับประทานอาหารในตลาดนั้นขัดกับธรรมเนียมของชาวเอเธนส์ แต่เขาก็ยังจะกินที่นั่น เพราะในขณะที่เขาอธิบายเมื่อถูกตำหนิ ในช่วงเวลาที่เขาอยู่ในตลาดนั้นเขารู้สึกหิว เขาเคยเดินเตร่อยู่กลางแดดพร้อมตะเกียง เมื่อถูกถามว่ากำลังทำอะไรอยู่ เขาจะตอบว่า "กำลังหาชายผู้ซื่อสัตย์อยู่" (แหล่งข่าวสมัยใหม่มักกล่าวว่าไดออจะนีซกำลังมองหา "ชายที่ซื่อสัตย์" แต่ในแหล่งโบราณเขาเป็นเพียง "มองหาผู้ชาย" - ในความเห็นของเขา (พฤติกรรมที่ไร้เหตุผลของผู้คนรอบ ๆ ตัวเขาหมายความว่าพวกเขาไม่มีคุณสมบัติเป็นผู้ชาย) ไดออจะนีซมองหาผู้ชายคนหนึ่งแต่ขึ้นชื่อว่าไม่พบอะไรนอกจากคนพาลและวายร้าย
ตามคำกล่าวของ ไดออจะนีซ ตะโกนออกมา เมื่อเพลโตมาเห็นจึงอ้าปากค้าง คำนิยามของมนุษย์ว่า "เป็นสัตว์สองขาไร้ขน" ไดออจะนีซถอนขนไก่แล้วนำไปที่สถาบันการศึกษาของเพลโต โดยกล่าวว่า "นี่หรือเปล่า! สัตว์สองขาไร้ขน" ของเจ้า "ที่เจ้าว่าเหรอว่ะ" จำกัดความหมายให้มันชัดเจนหน่อย ไดออจะนีซ ลาเอร์ติอุสยังเล่าถึงเรื่องราวลามกอีกหลายอย่างโดยที่ไดออจะนีซจะถ่มน้ำลายใส่ผู้คน ปัสสาวะตามใจฉัน อุจจาระตามใจฉัน และช่วยตัวเองในที่สาธารณะ
ในคอรินท์.
ตามเรื่องราวที่ดูเหมือนว่าจะมีต้นกำเนิดมาจากเมนิปปัสแห่งกาดารา ไดออจะนีซถูกจับโดยโจรสลัดขณะเดินทางไปเอจีนาและขายเป็นทาสในครีตให้กับโครินเธียนที่ชื่อเซเนียดส์ เมื่อถูกถามเรื่องการค้าของเขา เขาตอบว่าเขาไม่รู้การค้าอะไรเลยนอกจากเรื่องชายที่ปกครอง และเขาอยากจะขายให้ชายที่ต้องการนาย เซเนียเดสชอบวิญญาณของเขาและจ้างไดออจะนีซให้สอนลูก ๆ ของเขา เป็นครูสอนลูกชายสองคนของเซเนียเดส ว่ากันว่าเขาอาศัยอยู่ในเมืองโครินธ์ตลอดชีวิตที่เหลือ ซึ่งเขาอุทิศตนเพื่อเทศนาหลักคำสอนเรื่องการรู้จักบังคับตนเองอย่างมีคุณธรรม มีเรื่องราวมากมายเกี่ยวกับสิ่งที่เกิดขึ้นกับเขาจริง ๆ หลังจากที่เขาอยู่กับลูกชายสองคนของเซเนียเดส มีเรื่องเล่าว่าเขาถูกปล่อยเป็นอิสระหลังจากที่เขากลายเป็น "สมาชิกในครอบครัวอันเป็นที่รัก" ในขณะที่มีคนบอกว่าเขาได้รับการปล่อยตัวเกือบจะในทันที และยังมีอีกคนหนึ่งกล่าวว่า "เขาแก่แล้วและเสียชีวิตที่บ้านของเซเนียดส์ในเมืองโครินธ์" เขายังกล่าวกับผู้ชมจำนวนมากที่ กีฬา อีสธ์เมียน.
แม้ว่าเรื่องราวส่วนใหญ่เกี่ยวกับการใช้ชีวิตในถังโหล ตั้งอยู่ในเอเธนส์ มีเรื่องราวบางอย่างเกี่ยวกับชีวิตของเขาในโถใกล้โรงยิมครีเนียม ในเมืองคอรินธ์:
ไดออจะนีซ และ อเล็กซานเดอร์.